# วัดเทพธิดารามวรวิหาร
วัดเทพธิดารามวรวิหาร เป็นพระอารามหลวงชั้นตรี  ตั้งอยู่ที่ริมถนนมหาไชย ใกล้วัดราชนัดดารามวรวิหาร วัดเทพธิดารามวรวิหาร เดิมชื่อ วัดบ้านพระยาไกรสวนหลวง  สันนิษฐานว่า เรียกตามบริเวณที่สร้าง ที่เป็นสวนไร่นา และคงเป็นที่ของพระยาไกรเพชรรัตนสงคราม เจ้านายหรือขุนนาง

วัดเทพธิดารามวรวิหารเป็นวัดที่พระบาทสมเด็จพระนั่งเกล้าเจ้าอยู่หัวได้โปรดฯ ให้สร้างเพื่อเฉลิมพระเกียรติพระราชทานแก่พระเจ้าบรมวงศ์เธอ กรมหมื่นอัปสรสุดาเทพ พระราชธิดาองค์ใหญ่ใน รัชกาลที่ 3 สร้างเมื่อปี พ.ศ. 2379 เสร็จในปี พ.ศ. 2382 

สิ่งสำคัญในวัดนี้คือ พระปรางค์ทิศทั้งสี่ เป็นฝีมือช่างในสมัยรัชกาลที่ 3 บุษบกที่รองรับพระประธาน ภายในโบสถ์ ที่ประดิษฐ์อย่างสวยงามและที่ผนังพระอุโบสถมีภาพเขียนเป็นรูปพุ่มข้าวบิณฑ์ แบบอย่างในรัชกาลที่ 3 

วัดนี้เคยเป็นที่พำนักของสุนทรภู่กวีเอกแห่ง กรุงรัตนโกสินทร์ ระหว่าง พ.ศ. 2383 - 2385 เมื่อคราวบวชเป็นพระภิกษุ ปัจจุบันยังมีกุฏิหลังหนึ่ง เรียกว่า "บ้านกวี" เปิดเป็น พิพิธภัณฑ์

 สถาปัตยกรรมและศิลปกรรม 
left|thumb|225x225px|พระอุโบสถ
ลักษณะสถาปัตยกรรม เป็นศิลปะในช่วงสมัยรัชกาลที่ 3 ซึ่งได้รับอิทธิพลจากศิลปะจีน เนื่องจากในช่วงน้นมีการติดต่อค้าขายกับจีน อิทธิพลของจีนจึงเข้ามามีบทบาท รูปแบบสถาปัตยกรรมจึงเป็นอาคารแบบไม่มีช่อฟ้า ใบระกา แบบวัดในช่วงสมัยอื่น มีเครื่อง ประดับพระอารามที่เป็นตุ๊กตาจีนสลักหิน มีทั้งรูปคนและสัตว์ ตุ๊กตารูปคนบางตัวมีลักษณะท่าทางและการแต่งกายแบบจีน บางตัวแต่งกายแบบไทย ลักษณะพิเศษที่วัดแห่งนี้คือมีรูปสลักผู้หญิงในลักษณะต่าง ๆ เป็นส่วนมาก

หอไตรเป็นอาคารก่ออิฐถือปูน 2 ชั้น ใต้ถุนสูง กว้าง 6.50 เมตร สูง 10 เมตร ปิดทอง ล่องชาด มีช่อฟ้า ใบระกา หน้าบันปิดทองประดับกระจกสี มีงานศิลปะลายรดน้ำที่มีอยู่ทุกบานประตู และหน้าต่าง หอไตรมีไว้สำหรับเก็บรักษาพระคัมภีร์ใบลาน จารึกพระไตรปิฎกและคัมภีร์อื่น ๆ มีตู้พระไตรปิฎกทรงโบราณ กว้าง 1.75 เมตร ยาว 1.70 เมตร สูง 2 เมตร ขาตู้เป็นลักษณะเท้าสิงห์
left|thumb|229x229px|พระวิหาร
ในพระวิหาร มีรูปหล่อลงรักปิดทอง หมู่ภิกษุณี จำนวน 52 องค์ นั่ง 49 องค์ ยืน 3 องค์ อยู่ในอิริยาบถต่าง ๆ หลากหลายท่า มีทั้งท่านั่งปฏิบัติธรรม ฟังธรรม ฉันหมาก สูบยา ยืนไหว้ นั่งพนมมือ

ภายในพระอุโบสถมีหลวงพ่อขาวประดิษฐานบนบุษบก เป็นพระประธานปางมารวิชัย สลักด้วยศิลาขาวบริสุทธิ์ หน้าตักกว้าง 15 นิ้ว สูง 21 นิ้ว รัชกาลที่ 9 ทรงถวายพระนามว่า พระพุทธเทววิลาส

 รูปภาพ 

 ลำดับเจ้าอาวาส 
ลำดับเจ้าอาวาส และผู้รักษาการแทนเจ้าอาวาสวัดเทพธิดารามวรวิหาร เท่าที่พบข้อมูลพระสุนทรกิจโกศล. (2510). รำพันพิลาปของสุนทรภู่ พิมพ์เป็นอนุสรณ์ในงานพระราชทานเพลิงศพ พระมงคลธรรมรังษี. กรุงเทพฯ: โรงพิมพ์กรมแผนที่ทหาร.พระราชวรมุนี (ประยุทธ์ ปยุตฺโต). (2525). ประเพณี พิธีพจน์ อนุสรณ์ พระเมธีธรรมสาร วันพระราชทานเพลิงศพ. พิมพ์ครั้งที่ 1. กรุงเทพฯ: โรงพิมพ์รุ่งเรืองธรรม.จันทร์ ไพจิตร. (2547). ประมวลพิธีมงคลของไทย อนุสรณ์พระวิสุทธิวงศาจารย์ (พลอย ญาณสํวโร). กรุงเทพฯ: สำนักพิมพ์วัฒนาพานิช.
ลำดับที่รายนามเริ่มวาระสิ้นสุดวาระหมายเหตุ1พระปัญญาคัมภีรเถรพ.ศ. 2382พ.ศ. 2385เจ้าอาวาส2พระญาณปริยัติ (บุญ) ป.ธ.8พ.ศ. 2386พ.ศ. 2389เจ้าอาวาส3พระธรรมเจดีย์ (สิงห์ สงฺโฆ)พ.ศ. 2389พ.ศ. 2408เจ้าอาวาส4พระสุนทรสมาจารย์ (เข้ม)พ.ศ. 2408พ.ศ. 2410เจ้าอาวาส5พระสุธรรมธีรคุณ (ทัด)พ.ศ. 2410พ.ศ. 2430เจ้าอาวาส6พระสุนทรศีลาจารย์ (เลิศ)พ.ศ. 2430พ.ศ. 2434เจ้าอาวาส7พระสุนทรสมาจารย์ (สวน)พ.ศ. 2434พ.ศ. 2457เจ้าอาวาส, มรณภาพ8พระครูธรรมรังษี (พัน กิจฺจกโร)พ.ศ. 2457พ.ศ. 2458ผู้รั้งพ.ศ. 2458พ.ศ. 2469เจ้าอาวาส, มรณภาพว่างพระสมุห์ไสว ธมฺมสาโรพ.ศ. 2469พ.ศ. 2469ผู้รั้ง, ภายหลังเป็นพระเมธีธรรมสาร เจ้าอาวาสวัดบ้านกร่าง9พระมงคลธรรมรังษี (ปาน อินฺทโชโต) ป.ธ.3พ.ศ. 2469พ.ศ. 2509เจ้าอาวาส, มรณภาพ10พระวิสุทธิวงศาจารย์ (พลอย ญาณสํวโร) ป.ธ. 9พ.ศ. 2511พ.ศ. 2547เจ้าอาวาส, มรณภาพ11พระธรรมวชิรคณี (แผ่ว ปรกฺกโม) ป.ธ.9พ.ศ. 2548 -เจ้าอาวาส, ปัจจุบัน